नई दिल्ली: सुपरस्टार रजनीकांत की आने वाली फिल्म ‘काला’ का पहला गाना रिलीज हो चुका है. इस फिल्म के प्रोड्यूसर धनुष ने यह जानकारी दी. धनुष रजनीकांत के दामाद भी हैं. धनुष ने ट्वीट किया है कि सुपरस्टार रजनीकांत के प्रशंसकों के लिए एक ‘सरप्राइज’ है. धनुष की वंडरबार फिल्म्स ने कई भाषा में ‘काला’ फिल्म का निर्माण किया है. इसमें नाना पाटेकर, हुमा कुरैशी, समुद्रकनी और ईश्वरी राव मुख्य भूमिका में हैं. यह फिल्म 7 जून को दुनिया भर में सिनेमा घरों में प्रदर्शित होने जा रही हैं. इस फिल्म का निर्देशन पी रंजीत ने किया है.